b'\n_START_ARTICLE_\nUivelot (elokuva)\n_START_SECTION_\nJulkaisu\n_START_PARAGRAPH_\nElokuva sai julkisuutta vuonna 2008, kun Hustler ja Ilta-Sanomat julkaisivat ulkoministeri Ilkka Kanervan eroon johtaneen tekstiviestikohun yhteydess\xc3\xa4 Uivelot-elokuvan teosta kertoneen videop\xc3\xa4tk\xc3\xa4n. Videossa Kanervan kanssa tekstiviestikirjeenvaihdossa ollut Johanna Tukiainen esitt\xc3\xa4\xc3\xa4 esihistoriallisten Uiveloiden heimop\xc3\xa4\xc3\xa4llikk\xc3\xb6\xc3\xa4, joka muun muassa juoksee j\xc3\xa4\xc3\xa4ll\xc3\xa4 uiveloiden \xc3\xa4\xc3\xa4nt\xc3\xa4 matkien. Video sai kuukaudessa yli miljoona katsojaa ja oli vuoden katsotuin nettivideo. Samalla se oli Ilta-Sanomien historian luetuin verkkouutinen. _NEWLINE_Julkisuuden my\xc3\xb6t\xc3\xa4 elokuva tehtiin nopeasti valmiiksi nykyaikaan sijoittuvalla osuudella. Alan ammattilaisten mielest\xc3\xa4 ilman tekstiviestikohua elokuva olisi j\xc3\xa4\xc3\xa4nyt pysyv\xc3\xa4sti p\xc3\xb6yt\xc3\xa4laatikkoon.  Elokuvan valmistumisen ollessa loppusuoralla elokuvan rahoittajana toiminut kokoomusvaikuttaja yritti est\xc3\xa4\xc3\xa4 sen julkaisemisen. Elokuva tuli myyntiin DVD:n\xc3\xa4 kev\xc3\xa4\xc3\xa4ll\xc3\xa4 2008. Uivelot oli elokuvan tuottaneen aikuisviihdeyhti\xc3\xb6 Keltaisen ruusun kunnianhimoisimpia hankkeita.\n_START_SECTION_\nVastaanotto\n_START_PARAGRAPH_\nMoonTV:n Pornoetsiv\xc3\xa4-ohjelman juontaja Sonja Myllym\xc3\xa4ki piti Uiveloita todella omituisena taidepornoelokuvana, jossa kuvamateriaali on hienoa ja hyvin kansallisromanttista. Seksi\xc3\xa4 my\xc3\xb6s on paljon, se on mielenkiintoista ja monipuolista. Elokuva koostuu kuitenkin selv\xc3\xa4sti kahdesta erillisest\xc3\xa4 osasta, jotka yhdistyv\xc3\xa4t sotkuisesti._NEWLINE_Elokuvan trailerin arvioineen Ilta-Sanomien toimittajan Tuomas Mannisen mielest\xc3\xa4 sen esittelem\xc3\xa4 todellisuus, jossa Tukiaisen johtama heimo k\xc3\xa4ytt\xc3\xa4\xc3\xa4 miehi\xc3\xa4 seksuaalisesti hyv\xc3\xa4kseen, on \xe2\x80\x9dh\xc3\xa4tk\xc3\xa4hdytt\xc3\xa4v\xc3\xa4ss\xc3\xa4 allegorisessa suhteessa t\xc3\xa4h\xc3\xa4n p\xc3\xa4iv\xc3\xa4\xc3\xa4n, jossa Tukiainen hy\xc3\xb6dynt\xc3\xa4\xc3\xa4 Hymy-lehden avulla addiktiivisella tarmolla tekstiviestej\xc3\xa4 suoltanutta ministeri\xc3\xa4\xe2\x80\x9d. _NEWLINE_Kullervo Koivisto sai vuoden 2008 Sexhibition-messuilla jaetun Kunnia-Jorma-tunnustuspalkinnon. Palkitsemisen yhten\xc3\xa4 perusteena oli, ett\xc3\xa4 h\xc3\xa4n oli onnistunut tekem\xc3\xa4\xc3\xa4n pornoelokuvan, joka oli noussut maamme historian kohutuimmaksi pornoelokuvaksi kautta aikojen. Ohjaaja Kullervo Koiviston mukaan elokuva kuitenkin \xe2\x80\x9don yksinkertaisesti paska\xe2\x80\x9d, ja oman kertomansa mukaan h\xc3\xa4n oli leikkausvaiheessa ollut niin huonossa kunnossa, ettei ollut kyennyt osallistumaan elokuvan leikkaukseen.'